《示鹿苑如老》
宋代·李正民

隐约平林夕照红，杖藜松径叩莲宫。有言未必输摩诘，得句何妨示己公。

自静其心心合道，无情于境境成空。谁知觌面相看处，洞水西流信已通。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。